Over 12000 anmeldelser og kun 4,9 stjerner ud af 10 i gennemsnit. Hvis jeg var chef for Yousee, så ville jeg ringe med alarmklokkerne.

Ok.... Dyb vejrtrækning!

Kontaktede Yousee, da min civilstatus har ændret sig og jeg overvejede at opsige mine abonnementer hos dem. Jeg blev hurtigt stillet videre til "special afdelingen" som tager sig af at snakke folk fra at opsige. Jeg blev informeret om at jeg ville kunne få Grundpakken 30 kr billigere end prisen på deres webside (239 kr) altså 209 kr pr måned. Jeg accepterede også at jeg ikke kunne finde en billigere bredbånds løsning end den jeg havde i forvejen (229 kr pr måned 80/20 MB) Den unge mand ville sende den nye bekræftelse på mail og den kom efter 10 minutter. Men uden besparelsen på de 30 kr pr måned. Jeg undrede mig lidt og valgte at ringe Yousee op igen for at høre hvad der var gået galt. Jeg fik fat på en ny fyr som undrede sig meget over at den første fyr kunne love mig en pris som slet ikke eksisterer i Yousee´s programpakke. Han ytrede endda ordet "Provisionsrytter".... Han sagde at han ikke kunne gøre noget for mig lige med det samme, men at han i løbet af 10-14 dage skulle bestride en ny stilling hos Yousee og når han kom i hans nye afdeling fik han mulighed for at ændre på nogle ting og give mig det den første fyr havde lovet mig. Han lovede at ringe mig op når han kom i den nye stilling. Efter 16 dage ringede jeg selv op til Yousee igen da jeg ikke var blevet kontaktet som lovet. Her fik jeg fat i en tredje fyr som godt kunne se at jeg havde haft ringet nogle gange og at der var blevet lovet mere end der kunne holdes. Han beklagede og begyndte at finde ud af hvad vi kunne gøre for at løse problemet. Han sagde at han ikke kunne give mig de 30 kr i rabat på Grundpakken men han ville til gengæld give mig dem i rabat på min bredbåndsforbindelse så jeg fik min rabat.... Bare på en anden måde. Samtidig ville han sætte min forbindelse op til 100/20 MB som et plaster på såret, samt han ville kreditere mig de 395 kr jeg skulle betale for at skifte tv pakke (Teknikker besøg) Fair nok..... Sæt i gang! Der kom en bekræftelse som jeg desværre ikke fik nærlæst ordentligt.... Der stod at den første måned var min bredbåndspris 199 kr som lovet men alle efterfølgende måneder var prisen 299 kr pr måned. Det havde han glemt at fortælle og jeg opdagede det først 3 uger senere. Nu begyndte jeg så småt at blive knotten..... Jeg ringede ind fjerde gang.... Fik fat i en fyr som også beklagede at jeg var blevet behandlet på disse måder men sagde også at Yousee ikke laver specielle priser til folk enkeltvis. Ok, fair nok.... Det var ikke hvad jeg havde fået at vide af 2 af deres sælgere men ok... Jeg beder om at blive ringet op af en manager/leder.... Den fjerde fyr lover mig med 100% sikkerhed at jeg indenfor 2 dage vil blive kontaktet af en leder/manager så han kunne høre min historie. Det opkald venter jeg stadig på. Nå, men nu er nok så nok... Jeg ringede ind i i går morges for at opsige alt.... Fik igen fat i "special afdelingen" og en fyr som hurtigt blev træt af mig og min historie.... Jeg sagde at jeg ville opsige alt jeg havde hos Yousee og hvis ikke de ønskede at denne historie skulle havne på Trustpilot så skulle jeg ringes op at en manager/leder inden lørdag morgen. Han lovede mig, selvom han godt vidste at de løfter alle de andre sælgere havde givet ikke var blevet opfyldt, at jeg ville blive kontaktet fredag af en manager/leder som ville hjælpe mig..... Han lovede det med 100% sikkerhed.... Han ville endda ligge navn til det. Som du nok kan regne ud, så kom det opkald heller ikke og jeg er nu gået til tasterne. Jeg har da aldrig i mit liv mødt mage til et inkompetent firma som Yousee.... Jeg vil klart anbefale ALLE aldrig at have noget med Yousee at gøre. 

Jeg har været kunde hos Yousee i mange år og har i gennemsnit lagt 800 kr om måneden i abonnementer..... De ønsker åbenbart ikke at jeg skal være kunde hos dem mere og det er helt fair.... Men deres kundeservice, lige fra telefonsælgere til ledere/managere, er fuldstændig amatøragtigt. Jeg er dybt, dybt skuffet over jer Yousee. Er dette måden i kører forretning på så går I en skidt tid i møde. Jeg kontaktede en af alternativerne her i landet og i løbet af 10 minutter havde jeg fået en aftale på plads som gav mig flere kanaler, samme bredbåndshastighed, men til 200 kr billigere and Yousee´s samlede pakke til mig.